A káosz évei

A káosz évei a Vörös lázadás-sorozat negyedik kötete, A káosz évei-tetralógia első része. A kezdeti prológusban megtudjuk, hogy az események a Hajnalcsillag után 10 évvel folytatódnak. A kötet négy szemszög elbeszéléseit tartalmazza - beleértve Darrow-ét, és két teljesen új szereplőét.

Míg a Vörös lázadás-trilógia egy univerzum végét örökítette meg, **A káosz évei** egy új kezdetének az első krónikája. A New York Times bestsellerszerző Pierce Brown új ciklusa ismét bukásról és felemelkedésről szól, ám ezúttal népszerű hőse mellett új szereplőket is megismerhetünk ebben az epikus történetben, ami új izgalmaival és emlékezetes jeleneteivel méltó folytatása Darrow küzdelmének.

## Fülszöveg

*A ​Vörös lázadás-trilógia hőseként felemelkedett Darrow-t mostanra sokféle néven ismerik bolygószerte. Van, aki apának hívja. Más felszabadítónak. Megint más hadvezérnek. S vannak, akik Aratónak. Ő azonban mindennek ellenére ismét fiatal fiúnak érzi magát, miközben nehéz szívével a sápadt kék bolygó felé zuhan vörös páncéljában, hatalmas seregével. A háború tizedik, Darrow életének harminckettedik évében járunk.*

Egy évtizeddel ezelőtt Darrow volt annak a forradalomnak a hőse, amitől azt remélték, hogy majd felszabadítja a Társadalmat. Béke és szabadság helyett azonban végtelen háború dúl a világokban. Darrow-nak ezért egy újabb elkeseredett küldetésre kell most indulnia, mellyel kockára tesz mindent, amiért eddig harcolt. Továbbra is hisz abban, hogy megmenthet mindenkit, de vajon képes-e lesz arra, hogy közben ne változzon át borzalmas szörnyeteggé?
A különböző bolygókon átívelő útját ráadásul olyan új szereplők fonják körbe, akik örökre megváltoztatják a sorsát: egy menekülttáborból érkező Vörös lány, aki olyan életet kap, amiről álmodni sem mert; egy megtört Szürke ex-katona, akinek a galaxis legnagyobb értékét kell ellopnia akár az élete árán is; és egy kitaszított Arany trónörökös, aki mentorával vándorol a csillagok közt, siratva azt a világot, amit Darrow eltörölt, de bízva annak visszatértében.

## Tartalom

*\* FIGYELEM\** Ez egy spoilerrel kitöltött szakasz. Arra szánták, hogy
inkább referenciának szolgáljanak azok számára, akik már elolvasták a
könyvet, és szükségük van információkra lehetséges projektekhez vagy egy
 frissítőhöz a történetben. Ez semmiképpen sem jelenti a könyv
elolvasásának alternatíváját. A könyv kitűnő. Menj, olvasd el!

* Első rész: Szél
* Második rész: Az árny
* Harmadik rész: Por

* **DARROW**

Darrow, Sevro, és még sokan mások a Hetedik Légióból hazatérnek a Lunára egy diadalmas, évekig elhúzódó háborúból a Merkúrról. Musztáng a hivatalos protokollt követve üdvözöli férjét, míg Victra a sajátját sokkal intimebben. Hazatérésük után Darrow és Sevro megkeresik gyerekeiket, Paxot és Electrát. A gyerekek épp párbajoznak egymással. A két barát fogadott a saját gyermekük győzelmére, végül Sevro zsebeli be a jutalmat.

Darrow bejelenti a Napköztársaság Szenátorainak, hogy a Merkúr felszabadult és a Hamu Hercegének flottája visszavonult a Vénuszra. Az Arany és a Réz Szenátorok üdvrivalgásba kezdenek, míg Táncos a Vox Populival és Sefi Obszidiánjai hallgatnak. Darrow kérvényezi, hogy egy utolsó, mindent lezáró háborút engedélyezzenek, ahol a Vénuszt is felszabadítaná, és a Társadalom maradék flottáját megsemmisítené. Ezzel az utolsó harccal teljesen felszabadítaná a Magot.

Táncos azonban ellene fordul. Kijelenti, hogy a Merkúrra indított Acélesőt a Szenátus nem engedélyezte, és hatalmas áldozatok árán lett csak sikeres. Majd behív egy tanút, Julia au Bellonát, aki azt állítja, hogy az Acéleső előtt a Hamu Hercegének követeként elment Darrow után egy békeajánlattal. Darrow azonban elutasította ezt az ajánlatot, és eltitkolta az Uralkodó és a Szenátus elől.

Darrow elismeri, hogy a Hamu Hercege elküldte Juliát és Asmodeust a hajójára, de váltig állítja, hogy ez az ajánlat egy csapda volt. A követek ottlétéről csak a Vonítók tudtak, ezáltal Darrow szerint egyik bajtársa elárulva őt átadta ezt az információt Táncosnak. Ezen információ fényében Publius Szenátor indítványozza, hogy Darrow-t fosszák meg rangjától, és helyezzék házi őrizetbe.

Wulfgar elvezeti Darrow-t. Sevro azt az utasítást kapja Darrow-tól, hogy hívja össze a Vonítókat. Míg Sevro intézkedik, Darrow-t meglátogatja Quicksilver. Darrow a segítségét kéri, pontosabban a leggyorsabb hajóját, a Nesszoszt. Miután a Vonítók megérkeznek, Darrow megkérdi, hogy ki tart vele erre a küldetésre. Holiday úgy érzi az Uralkodó mellett a helye, így nem tart Darrow-val, Sefi pedig az utolsó Acélesőben rengeteg emberét vesztette el, így most nem kockáztatja népe biztonságát. Darrow végül az Obszidiánok nélkül, a leghűségesebb Vonítókkal indul harcba.

Sevro is Darrow-val tart, de az indulás előtt még el akar köszönni lányaitól. Így legalább Darrow is rávette magát, hogy elköszönjön fiától. Pax megmutatja apjának a légmotort, amit ő maga szerelt össze. Pax elviszi apját egy körre és ad neki egy kulcsot. Amint visszaérnek, Pax rájön, hogy Darrow azért látogatta meg az éjjel, mert megint elmegy. Megharagszik apjára és magára hagyja.

Mielőtt Darrow távozhatna, találkozik Musztánggal, aki rájött a tervére. Musztáng hívja Wulfgart, hogy letartóztassa Darrow-t. Darrow nem hagyja magát letartóztatni, elkezd harcolni. A harc javában dúl, mikor Sevro megérkezik, és segít Darrow-nak. Darrow egykori bajtársával, Wulfgarral vív, és egy véletlen mozdulattal megöli őt. Sevro elrángatja Darrow-t a haláltusát járó Wulfgartól. A hajó felé futva Darrow még visszanéz, és észreveszi, hogy nem csak Musztáng, de Pax is hitetlenkedve néz a halott Wulfgarra, majd őrá.

* **LYRIA**

Lagalosi Lyria Gamma klánból való aljVörös. Miután felszabadították a lagalosi bányát, lehetőség nyílt arra, hogy a Mars felszínén található, egyik asszimilációs táborba költözzenek. Ebben a táborban ugyanolyan, ha nem nagyobb szegénységben élnek, mint a bányában. Lyria apjával, öccsével Tirannal, nővérével Avával és nővére gyerekeivel él itt. Egyik éjjel egy neszre ébred fel. Tiran kisurran, hogy megnézze, mi volt a fura hang forrása. Lyria követi testvérét. A kapunál fegyveres Vörös férfiak állnak és egy nő, akinek a fél arcát sebhely borítja. A fegyveres férfiak megkérdezik az összegyűlt tömeget, hogy merre találják a Gammák részlegét. Tiranról kiderül, hogy egy Gamma, így megölik Lyria szeme láttára. Lyria hazarohan, hogy kimenekítse a családja többi részét. Ava a gyerekekkel elindul, és megbeszélik, hol találkoznak majd Lyriával. Lyria próbálja az apját is magával vinni, de ott kell hagynia.

Gyorsan elfut a korházba, hogy elhozza onnan vak unokaöccsét, Liam-et. A megbeszélt helyen nem találja a nővérét. Arra gondol, hogy biztos a folyóparton várja, így elindul Liam-mel oda. A kapun kívül, a szeméttelepen bújkálva próbálnak egyre közelebb jutni a folyóhoz. Míg várják, hogy tiszta legyen a terep, a Vörös Ököl emberei meggyújtották a szemetet, ami arra kényszeríti a bujkálókat, hogy előjöjjenek onnan.

A Vörös Ököl katonái tüzet nyitnak a menekülőkre. Egy golyó eltalálja Lyria vállát, aki a földre esik. Testével takarja unokaöccsét, és mozdulatlanul fekszik a földön. Végre megérkeznek a Köztársaság emberei, és elkezdik leverni a támadókat. Az egyik Vörös támadó eltalál egy Köztársasági katonát, aki a folyóba zuhan. A folyóparton álló Vörösök egyike sem indul a segítségére, csak a sérült Lyria. Később a többiek is segítenek kihúzni a partra az óriás termetű, vörös szakállas Aranyat.

Amikor a támadásnak már vége, Lyria elmegy régi házukhoz, ahol holtan találja apját. Nővérét még mindig nem találta meg, és még él benne a remény, hogy életben van. A Köztársaság emberei a halottakat egymás mellé hordták a tisztásra, hogy a túlélők megtalálhassák elvesztett rokonaikat. Lyria sorról sorra jár, és reménykedik, hogy nem találja meg a nővére holttestét. Az utolsó sorban azonban megtalálja nővére és a gyerekek tetemeit. Teljesen kifordul magából, az orvosoknak kell benyugtatózniuk őt, hogy elvihessék onnan. A gyengélkedőn egy hatalmas Arany férfi lép be hozzá. Kiderül, hogy ezt a férfit mentette ki a folyóból. Liam felismeri az Aranyat, Kavax au Telemanust. Kavax részvétét fejezi ki Lyriának, és elmondja, hogy az életének megmentéséért az adósa.

Kavax épp indulásra készül, mert kapott egy hírt a Lunáról. Lyria megkéri őt, hogy vigye magával a Lunára, mert a Marson már nincs miért maradnia. Kavax szeretne segíteni a Vörös lánynak, de lánya ellenzi az ötletet. A Telemanus Ház házikedvence, Szophoklész azonban egy gumicukrot halász elő Lyria zsebéből. Kavax azt mondja lányának, Xanának, hogy ez egy varázslat és hallgatnia kell Szophoklészre. Lyria így bekerült a Telemanus Ház szolgálói közé, és unokaöccsével együtt elhagyják a Marsot.

* **EPHRAIM**

Ephraim épp egy betörés, lopás közepén van a csapatával. Az Obszidián Volga, a Vörös Dano és a Zöld hekker Cyra segítségével az egyik legnagyobb Arany ereklyét, az első Uralkodó, Silenius au Lune beretváját lopják el. Ez a lopás volt az utolsó munka, amire Oslo, a közvetítő felbérelte őket.

Ephraim egy bárban üldögél és iszogat. A bárba nemsokára megérkezik egy Szürke nő, akinek a vállára farkasbőr van terítve, a karján pedig a Pegazus Légió jelképe virít. Holiday leül Ephraimmal szembe az asztalhoz, és kér két italt. Ephraim nem hitte volna, hogy eljön ide a nő. Holiday elmondja, hogy nem feledi el Trigg születésnapját. Megvitatják, hogy mennyire rosszalják egymás munkáját. Holiday elítéli Ephraimot, aki otthagyta Árész Fiait, és most a tolvajlásból él. Ephraim meg nem érti, hogy tud Holiday egy olyan embernek dolgozni, aki szabadon engedte Holiday öccsének gyilkosát. Holiday mielőtt távozna, azt mondja Ephraimnak, hogy szedje össze magát, mert Trigg nem örülne, ha így látná a férjét.

Ephraim részegen kisétál a bárból, és le akar ugrani, hogy véget vessen életének. Az ugrás előtt azonban valaki leüti őt. Egy szobában ébred fel. Előtte egy Rózsaszín férfi ül, aki egy polippal díszített jogart tart. Pár perc múlva rájön, hogy az előtte ülő férfi a Szindikátus egyik embere, mégpedig a Kezek Hercege. A Herceg megfenyegeti Ephraimot, hogy ha nem mondja el, hol van Silenius karja, és kivel rabolta el, akkor levágja a karját. Ephraimnak vannak elvei, nem köpi be társait, és elfogadja a következményeket. A Herceg azonban mégsem vágja le a kezét, sőt, el is oldoztatja őt. Elmondja, hogy mindigis olyan tolvajt keresett, mint amilyen Ephraim, és megbízza egy küldetéssel.

Ephraim találkozik csapatával, és elmondja, mi az új küldetés. A csapattársai kész öngyilkosságnak tartják, és inkább menekülnének. Ephraim elmondja, hogy erre nincs esély, mert a Szindikátus úgyis megtalálná, és megölné őket. Ephraim elmondja, hogy ha elvégzik a feladatot, akkor 80 millió kreditet kapnak érte. Dano és Cyra még ekkor is vonakodva, de beleegyezik, hogy segít.

* **LYSANDER**

Lysander az Aszteroidaövben utazik védelmezőjével Cassiusszal és a hajójuk, Archimédész pilótájával, Pythával.

Elkapnak egy vészhívást egy Vindabona nevű hajóról. Lysander és Cassius elindul, hogy segítsenek a hajó utasainak. Amint odaérnek, szétmarcangolt holttesteket találnak. Cassius megállapítja, hogy ezt a Varégák tették. Túlélőket keresnek. Találnak egy szobát, ahol Vörösek, Narancsok vannak egy hálóban fogvatartva. Egy Vörös nő elmondja, hogy egy Arany is volt a hajón. Cassius elviszi a túlélőket, Lysander pedig elmegy megkeresni az Aranyat. Cassus ellenzi ezt a döntést. A Lune örökös végül megtalálja az Aranyat, és kiszabadítja. Az Arany mellett talált még több túlélőt. Őket is ki akarja szabadítani, de az Arany nő fejbe vágja, és elveszi a beretváját. Lysander így nem tudta kiszabadítani a többi túlélőt. Menekülnie kellett, mert a Varégák megtalálták. A hangárban találkozott az Arany lánnyal, aki visszaadta a beretváját, majd összeesett. Lysander felvitte a hajóra, és egyből a korházrészlegre sietett vele. A lány egy pillanatra magához tért és kérte, hogy vigyék az S-1392 aszteroidára, mert ott vár az erősítés.

Az Arany lány sebeinek ellátásakor Lysander felfedezi, hogy ő egy Páratlan Sebhelyes, de Cassiusnak azt hazudja, hogy nincs sebhelye. Elindul arra az aszteroidára, amit a lány mondott. A vindabonáról azonban három hajó követi őket. Az aszteroidához közel a Perem Birodalmának hajóival találkoznak. A peremiek elpusztítják a Varégákat, és elfogják az Archimédészt. Cassius és Lysander a személyes tárgyaikat egy széfbe zárják. Az elfogás előtt Cassius eltorzítja arcát, hogy ne ismerjék fel.

Pythát és a többi túlélőt bezárják, Lysandert és Cassiust kihallgatják, mert azt hiszik, hogy kémek. Megtalálják az Arany lányt, ami miatt még jobban úgy érzik, hogy Lysanderék kémek. Egy Diomédész nevezetű páncélos Arany érkezik a hajóra. Kiderül, hogy az Arany lány az ő húga, Seraphina. Lysander felismeri a neveket. A két Arany a Perem Birodalmának Uralkodójának, Romulus au Raanak a gyermekei. A férfié, aki szövetséget kötött Aratóval, hogy megroppantsa a Társadalmat, és legyőzze Lysander nagyanyját, Octaviát.

***Fel***

* **LYSANDER**

Castor au Janus és Regulus au Janus álnevek alatt Lysandert és Cassiust foglyul ejtik. Az S-1392 aszteroida és Io közötti harmincnapos utazásuk során egy szűk cellában kell élniük. Vizet és élelmet csak annyit kapnak, amennyi a túléléshez szükséges. Minden nap kihallgatják őket a peremiek, hogy megtudják, mit kerestek ott valójában.

Elérkeznek az Ion egy elhagyatott erődbe. Egy nő szívélyesen köszönti Seraphinát és Diomédészt. Lysander felismeri, hogy ez nem más, mint a Perem Uralkodójának nővére, Vela au Raa. Vela elvezeti őket Romulushoz, aki elmondja lányának, hogy mától kezdve nem hagyhatja el az erődítményt. Seraphina tiltakozik a büntetése ellen. Apja elmagyarázza, hogy a törvények szerint árulás vádjával ki kéne végeznie, így Seraphina belenyugodva sorsába elvonul a szobájába.

Ezen történések után Romulus a láncba vert, térdelő Lysander és Cassius felé fordítja a figyelmét. Elrendeli kivégzésüket, mivel nem hagyhat tanúkat. Azonban mielőtt a kivégezhették volna őket, megérkezett Romulus felesége, Dido.

Dido elrendeli Romulus letartóztatását, mert ő is megszegte a törvényt. Diomédész azonban kész harcolni, hogy megvédje apját. Marius is apja védelmére állt, de amikor unokatestvére, Bellerophón levágja jobb fülét, elmenekül. Romulus nem akar több vérontást, így feladja magát. Miután elviszik Romulust a teremből, Seraphina visszatér, és elmondja anyjának, hogy megtalálta, amit keresett. Dido ezek után a foglyok felé fordítja figyelmét. Mivel megmentették lánya életét, ezért nem fogolyként, hanem vendégekként bánik velük.

Lysanderéket elvezetik, hogy megmosakodjanak, és átöltözhessenek. Míg kettesben vannak megbeszélik, hogyan is kéne elmenekülniük az Ioról. A két férfi nézetei nem egyeznek meg, és Lysander úgy érzi, kezd eltávolodni mentorától.

Lysandert elkísérik a szobájába, ahol Seraphinát találja. Beszélgetésük kínosan és kellemetlenül kezdődik. Lysander egyre jobban érzi a magbéli és a peremi nevelés különbségeit. Seraphina azért látogatott el Lysanderhez titokban, hogy megtudja, érdemes-e volt megmenteni az életét, de még nem jutott döntésre. Mielőtt távozna, a lány még figyelmezteti Lysandert, hogy mindent adjanak át anyjának, amit kér. Lysanderben tudatosul, hogy nem vendégként vannak itt, hanem zsákmányként.

A vacsora közben Dido elmondja, hogy megtalálták a hajó széfjét, amibe Lysanderék az értékeiket zárták, és kéri a kódot. Cassius alkut akar kötni, hogy csak akkor mondja el a széf kódját, ha elengedik őket. Didonak azoban más terve van. Elmeséli, mi történt 11 évvel ezelőtt, amikor meghalt a legidősebb lánya, Thesalia. Aznap, amikor megölték őt, Dido és az egész Raa család bosszút fogadott a vétkesek ellen, akik között Cassius is szerepel. Cassius próbálja elérni a széfet, de elkapják őt, és lefogják. Dido hozat egy állatkát, a Grüzlit, ami lerágja Cassius arcáról a húsborítást, mellyel elfedte valódi arcát. Bellerophón párbajra hívja Cassiust, ami csak egyikük halálával érhet véget.

* **LYRIA**

Megérkezve a Lunára, Kavax elkezdi tanítani Lyriának Szophoklész táplálkozási szokásait és kedvenc dalait. Lyria nem tudja elolvasni a dalszövegeket, így Kavax megtanítja olvasni. Egyik nap Kavax híreket kapott Darrow meneküléséről, és innentől kezdve Lyria ritkábban találkozik az óriással. A Lunára érve unokaöccsét, Liamet az iskolába küldik. Lyria a birtokon dolgozik, mint Szophoklész gondozója. Bár nem olyan hatalmas a távolság Liam és Lyria között, mégis csak heti háromszor találkozhatnak.

Egyik sétáltatás közben, míg Lyria Szophoklész székletét szedte össze, hogy odaadhassa Dr. Liagonak, Szophoklész kibújt a hámból, és elbújt. Míg keresi őt, félfüllel meghall egy bizalmas beszélgetést. Lyria odaadja Liagonak a mintákat, hogy a doktor kideríthesse, miért kergült meg a róka. Ligao megmutatja Lyriának a növényt, Nyxacallist, melyet 13 év alatt alkotott meg. Ez a növény a finom érintésekkor ártalmatlan, és csak a színét változtatja. Azonban ha erőszakosabban nyúlnak hozzá, akkor kis tüskéket növeszt, mellyel halálos mérget fecskendeznek a támadójába. Később Lyria megtudja, hogy Szophoklész valójában tizennégyszer volt klónozva, most kb. 700 éves, és ez a huszonegyedik élete.

Lyria az első szabadnapján elmegy a Hüperión városába, hogy megnézze a látnivalókat. Betéved egy múzeumba, melynek kiállítási témája a Lázadás. A múzeumból kilépve két Szürke rendőr elkapja, és letartóztatja, mert egy Vörös kirabolt egy Aranyat, és az egyetlen Vörös ott Lyria volt. Mielőtt a rendőrök elvinnék Lyriát, megjelenik egy Philippe nevezetű idősebb Szürke. Elbeszélget a rendőrökkel, és kezeskedik Lyriáért. Miután elengedik Lyriát, a nap hátralévő részét együtt tölti Philippével. Beszélgetnek egymással, együtt ebédelnek és iszogatnak. Lyria elmeséli, mi történt a családjával, Philippe meg elmondja, hogy a férjét vesztette el.

Később Lyriát egy születésnapi ünnepségre hívják Quicksilver birtokára, hogy elhozza Szophoklészt. Mikor felmegy Szophoklészért, egy tárgyalóteremben meglátja Victrát, Kavaxot, Quicksilver és az Uralkodót. Egy politikai megbeszélés kellős közepére érkezett, és hallotta, hogy arról beszélnek, hogy megöljék-e Táncost. Elhagyja a szobát, és a telek kertjébe viszi Szophoklészt. A kertben egy szmokingus fiú üldögél. Mint kiderül, az a fiú nem más, mint Pax Augustus. Lyria el akar menni, de Pax megkéri, hogy nézze vele a versenyt. Percek múlva Pax megkérdezi Lyriát, hogy milyen az élet a bányákban. Lyria dühöngve ráordibál Paxra, majd távozik. Úgy érzi, ezek után elbocsájtják őt, de a hajón minden békés, mintha soha nem is történt volna meg az a beszélgetés. A hajón Lyriával Kavax, Pax és Electra utazik. Indulás előtt Lyria nyaklánca, amit Philippetől kapott, elkezd villogni. Mint kiderült, ez egy gázbomba volt, ami minden jelenlévőt kiütött.

* **EPHRAIM**

Ephraim csapatával ellátogat egy Kobachi nevezetű Zöld boltjába. Egy speciális, egyedi tervezésü szerkezetet rendelnek tőle. Kobachi először nem akar segíteni, de amikor Ephraim megmutatja a Királynő Csókját, már egyből segítőkészebb.

Három nappal a tervezett akció előtt felölti magára Philippe álcáját és találkozik Lyriával az Arisztotelész parkban. Beszélget Lyriával, a bizalmába férkőzik. Mesél neki, milyen az élete a Lázadás után. "Barátsága" ajándékaként egy kis Bacchus szobornyaklácot ad Lyriának, aminek a küldesése sikerességéhez elengedhetetlen.

Az adott napon aktiválják a Lyriának adott nyakláncbombát, majd miután mindenki elvesztette eszméletét, berobognak a Telemanusok hajójára. Dano és Volga Paxért és Electráért megy. Ephraim a félkómás katonáknak odamondja, hogy adják át üdvözletüket az Aratónak. Majd odamegy Lyriához, és a fejéhez nyomja pisztolyát. A ravaszt azonban nem tudja meghúzni. Mivel tanúkat nem hagyhat maga után, őt is magával akarja vinni.

Kavax magához tér, és rátámad a rablók csapatára. Danot könnyedén megöli, azonban mikor elkezdik lőni, súlyosan megsérül, így egy ember veszteséggel, de Ephraiméknak sikerült teljesíteniük a megbízást.

* **DARROW**

Darrow, Sevro és a Vonítók a Föld felé igyekeznek, hogy a Mélysír börtönből kiszabadítsák az egyik legnagyobb pszichopatát, az Apolloniust. Az egész szabadítást úgy állítják be, mintha a Társadalom emberei tették volna. Apollonius cellájában azonban nem az Aranyat, hanem egy csontsovány, néma Obszidiánt találnak. Az Obszidián velük tart. A Mélysír Gondnoka elvezeti őket Apollonius páholyába. Mielőtt elvinnék Apolloniust, a rab megöli a Réz Gondnokot. Miután visszatértek a hajójukra, Darrow feloszlatja a csapatát. Egysége egy részét a földi Új-Spártába küldi, köztük Kierant és Rhonnát is.

Két héttel később rájönnek, hogy Rhonna nem ment Új-Spártába. A Rhonnaval való vita után Darrow megengedte neki, hogy maradjon. Darrow és Sevro beszélgetnek Apolloniusszal, aki segít nekik megszervezni hogyan is landoljanak a Vénuszon a Rath-Ház birtokán, ahonnan majd a Hamu Lovagja elleni támadást indítják. Ennek érdekében átmeneti szövetséget kell kötniük Apolloniusszal. A szövetség azt is kimondja, hogy Apollonius segít Darrow-nak elintézni a Hamu Hercegét, Apollonius meg visszaszerezheti fivérétől, Thrasustól a Ház és a vénuszi hadsereg irányítását, de Darrow-ék bármikor megölik Apolloniust a nyakába implantált bombával ha kell.

***Fel***

* **LYSANDER**

Cassius és Lysander az előcsarnokban vannak Cassius párbaja előtt. Cassius elmondja Lysandernek, hogy az apja, Tiberius akkor volt rá büszke, mikor elfogta Darrow-t Égeában. Cassius megmutatja valódi érzéseit és önmagát, de közben Lysander identitását titokban tartja. Lysander úgy érzi, hogy Didonak igaza van a háborúval kapcsolatban, de Cassius nem ért egyet ezzel. Cassius úgy érzi, hogy kudarcot vallott azzal, hogy Lysander elfordítsa Octavia tanításaitól. Mielőtt elindulna a párbajra, Cassius felszólítja Lysandert, hogy engedje meghalni.

Cassius és Bellerophón párbaját a Kivérzőtéren ezren figyelik. Eleinte Bellerophón bizonyul erősebbnek, de Cassius nyugodtságával fordítani tud, és legyőzi ellenfelét. Bellerophón halála után egy újabb Raa családtag, egy Fadera nevezetű nő ugrik be a térre, hogy végezzen Cassiusszal. Lysander tiltakozik ezellen, és kéri Didót, hogy fejezzék ezt be. Dido csak akkor vet ennek véget, ha Lysander elmondja a széf kódját. Közben Cassius megöli Faderát és egy másik, Bellagra nevezetű Raat is. Diomédész véget akar vetni a felesleges vérontásnak, de anyja figyelmen kívűl hagyja fia szavait, és felszólítja Seraphinát, hogy küzdjön meg Cassiusszal. Cassius sérülten, de büszkén várja az újabb ellenfelét. Mielőtt Seraphina lesújthatna Cassiusra, Lysander felfedi igazi nevét.

Diomédész parancsára az Olümposziak elviszik a sérült Cassiust egy műtétre. Lysandert a széfhez viszik, hogy kinyissa azt. Miután kinyitotta a széfet, Seraphina kiveszi Lysander beretvájába rejtett holoKockát, és odaadja anyjának. Dido az amfiteátrumban összegyűlt embereknek leveetíti a tartalmát. Ez igazolja Dido elméletét, miszerint tíz évvel ezelőtt Darrow adta ki a parancsot a ganümédészi dokkok lerombolására, és nem Roque au Fabii, ahogy ezt a peremiek tudták. Darrow ezzel a tettével megszegte a Pax Illiumot, és emiatt Dido háborút hirdet a Napköztársaság ellen.

Lysander visszatér a szobájába, ahol egy Aurae nevű Rózsaszín elmondja, hogy Cassius meghalt. Lysander szeretne elbúcsúzni halott mentorától, de a Rózsaszín azt is elmondja, hogy Bellerophón bajtársai elvitték a tetemét, hogy meggyalázzák, és Diomédész üldözi is őket ezért. Később Lysandert elvezették Romulus anyjához, Gaiához. A szobában, ahol találkoznak, volt egy zongora. Lysander azt állítja, hogy nem tud játszani rajta, mégis mikor leül elé, ügyesen játszik rajta, és eszébe jut, hogy az anyja tanította zongorázni régen.

Gaia felajánlja Lysandernek, hogy Pythával szabadon távoznak, ha kiszabadítják Romulust. Lysander beleegyezik ebbe. Gaia odaadja a hastáját, Shizukát, és elküldi a Pecsétes Obszidiánját, Goróthot, hogy kísérje el Lysandert. Lysander azonban nem gondolta komolyan azt, hogy megszökteti Romulust, és harcba elegyedik Goróthtal. Lysander megtalálja Pythát, és elmennek Didóhoz, hogy elmondja, mi történt. Elmondja, hogy azért nem szabadította ki Romulust, mert nem hisz a Napköztársaságban, és szerinte a Társadalom hatásosabb rendszer. Dido még mindig nem bízik az ifjú Luneban, de a sorsáról csak Romulus tárgyalása után dönt.

Romulust árulással vádolják, amelyért halálbüntetés jár. Didoban ekkor tudatosul tette, és próbálja elérni, hogy felmentsék férjét a vádak alól. Romulus azonban beismeri, hogy tudott arról, hogy Darrow pusztította el a dokkokat, és azért titkolta el, hogy ne fokozza a háborút, amelyből a Mag és a Perem is vesztesen jönne ki. A beismerés után halálra ítélik Romulust.

Az ítélet végrehajtása előtt Romulus elbúcsúzik családjától, és Lysanderrel is beszélget. Elmondja az ifjúnak, hogy a háborút még megállíthatja, mielőtt abba a hibába esik, hogy azt reméli, megmenti, miközben elpusztítja a világot. Ezek után elbúcsúzik feleségétől is, és büntetéséül a fagyos pusztán, védőruházat nélkül elindul őse, Akari sírjához, a Sárkánysírhoz. A Sárkánysírhoz 80 lépés vezet, és csak a dicső Raak tudják megtenni ezt az utat az Io fagyos felszínén. Romulus, a Perem Uralkodója tíz lépésnyire a sírtól hal meg.

Lysander nem fogadja meg sem Cassius, sem Romulus tanácsát, és felajánlja Didonak, hogy csatlakozik a háborúhoz és segít, célja elérésében.

* **EPHRAIM**

Ephraim és Volga találkoznak a Kezek Hercegével egy elhagyott épület ötvenedik emeletén. A gépe hátsó ülésén hagyja Lyriat, elrejtve a Hercegtől, mivel csak Paxot és Electrát akarta elraboltatni. A Herceg többször is megpofozza Paxot, aki sír emiatt. Ephraim nem boldog és Volga dühösen remeg. A Herceg utasítja embereit, hogy vigyék a gyerekeket a jachtjába, mivel a Szindikátus Királynőjéhez viszik őket.

Mielőtt Ephraim és Volga távoznának, Lyriát látják elfutni. A Kezek Hercege utána küldi gyilkosait, akik azonban nem kapják el a kis Vörös lányt. Ephraim tagadja, hogy odahozták volna. Ekkor a Herceg azt parancsolja Gorgónak, hozza elő Cyrát, és lógassa ki az ablakon. Nyilvánvaló, hogy Cyra már mindent elmondott a Hercegnek Lyriaról, aki kémkedett Ephraim után, pénzért. A Herceg azt mondta Ephraimnak, hogy nevezze meg a halálnemét, de Ephraim csak azt mondta, hogy engedjék el Cyrát. Gorgó szó szerint vette, Cyra lezuhant, és szörnyethalt. A Herceg lezártnak tekintette ezt, és helyet kínált Ephraimnak a Szindikátusban.

Később, a szállodában Ephraim és Volga vitatkoznak az események fordulatáról. Ephraim elbocsátja Volgát. Volga a barátjának tarja Ephraimot, de a férfi elmondja, hogy nem barátok, és csak kihasználta őt. Ephraim elhagyja a szállodát, sétál az utcán, miközben a csapatán és Triggen gondolkodik. Aznap, mikor Volgának a Földre kéne repülnie, Ephraim korán érkezik, hogy beszélhessen az Obszidiánnal, de Volga nem jelenik meg. Helyette Holiday van a hajón, és Lyria.

Eleinte nem mond semmit arról, hogy kinek adta Paxot és Electrát, de amikor Trigget említik, Ephraim elmondja nekik, hogy a Kezek Hercegénél hagyta őket, aki a Szindikátus Királynőlyéhez viszi. Ephraimot nem zavarja, hogy Victra tombol a történtek miatt, azonban mikor elmondják, hogy Volgát bebörtönözték, beleegyezik, hogy visszahozza a gyerekeket, ha cserébe elengedik Volgát. Az Uralkodó elfogadja ezt, de tájékoztatja Ephraimot, hogy életével fizet, ha megpróbál elmenekülni vagy a Szindikátusnak beköpi őket.

Ephraim találkozni akar a Kezek Hercegével. Gorgót elviszi Ephraimot hozzá. Mikor ott van, kettesben szeretne maradni a Herceggel, hogy megkaphassa a kívánt információkat, de erre nem lát módot. Hirtelen eszébe jut valami, aminek hatására a Herceg minden őrét kiküldi a teremből. Ekkor Ephraim elkapja a Herceget, és kapcsolatba lép Holidayjel. Rájön, hogy Endümiónban van, ami kétórányira van a segítségtől. Tudja, hogy bajban van, de tovább folytatja a gyerekek keresését. A gyerekeket egy ketrecbe zárták, amit a Kezek hercege tud csak kinyitni.

Kiszabadítja a gyerekeket a ketrecből, Electra már támadna is egy beretvával, Pax azonban megállítja, és bemutatkozik. A Herceg emberei várnak rájuk, de képesek eljutni a Herceg hajójához. Mielőtt elindulhatnának, Gorgó a Hercegen keresztül lő Ephraimba. Ephraim megsérülve, de sikeresen kimenekíti a gyerekeket, és felszáll a hajóval.

Útközben kapcsolatba lépnek Musztánggal. Ephraim azt követeli, hogy engedje szabadon Volgát, mielőtt szabadon engedi a gyermekeket. Ephraim túlságosan súlyosan megsérült, hogy megakadályozza, hogy Pax és Electra átvegyék az irányítás, és Citadella felé induljanak. Húsz perccel később a Szindikátus Királynője átveszi az irányítást a hajó felett, és megpróbálja megfordítani. Ephraim azonban a szekrényben tartott gránátokat használja a hajó hátsó részében található motor bombázására. A hajó elkezd zuhanni, mindenki a pilótafülkébe menekül.

* **LYRIA**

Lyriának alig sikerül elmenekülnie a Herceg Obszidiánjai elől. Bár megsérült, sikerül eljutnia egy ellenőrző pontra. Holiday, egy Vonító és egy Augustus szolga elviszi őt az Uralkodóhoz, hogy kihallgassák. Az utazás során ki kell kerülniük minden hajót, ellenőrzőpontot, ami Victra birtokában van, mert úgy hiszi, hogy Lyria is benne volt a gyerekek elrablásában. Holiday időben eljuttatja Lyirát Niobéhoz.

Lyriát egy szobába viszik, ahol Daxo, Theodora és Niobé kikérdezik. Mindent elmond nekik, amit tud. Elmeséli, hogyan és honnan menekült el, de még mindig nem hiszik el, hogy nem volt része az emberrablásban. Hogy megtudják az igazságot, hoznak egy lényt, az Orákulumot, ami hazugság esetén megmérgezi áldozatát. Az Uralkodó belép az ajtón, és csendben figyeli az eseményeket. Virginia egy ideig csendben hallgat, majd megöli a Lyria kezén lévő lényt, és mindenkit megkér a távozásra.

Musztáng kettesben beszél Lyriával. Lyria elmondja, hogy azért tért vissza, hogy Liam ne higgye, hogy gonosz, a vére és ne egyedül nőjön fel. Musztáng ezen mondandó után behívja Holidayt a terembe. Holiday és Lyria segítségével rájönnek, hogy a Philippe nevű Szürke nem más, mint Holiday sógora, Ephraim. Erre eddig azért nem jöttek rá, mert minden egyes felvételen, ahol Lyriával voltak Ephraim arcát kitakarta valami, vagy eltorzította. Musztáng még kérdez pár információt Lyriától. A Vörös elmondja, hogy a férfi, aki elől elmenekült, egy jogart tartott a kezében, aminek tetején egy polip volt. Az Uralkodó ezen információ jegyében rájött, hogy Paxot és Electrát a Szindikátus raboltatta el.

Holiday megtalálja Ephraimot és magával viszi Lyriát is, mikor találkozik vele. Ephraim nagynehezen beleegyezik, hogy megpróbálja visszaszerezni a gyerekeket. Mikor Ephraim elmegy, Holiday elmeséli Lyriának, hogy hogyan csatlakozott Ephraim Árész Fiaihoz, és miért hagyta ott. Holidayék elmennek az ülésre, melyen Musztáng azt tárgyalja Daxoval és Theodorával, hogy elmondják-e a történteket a Szenátusnak. Musztáng nem szeretné ezt megtenni, mivel úgy érzik, hogy akkor menesztenék, hiszen már most sem áll jól a szénája. Emellet elmondja, hogy úgy gondolja, hogy a Hamu Hercege bérelte fel a Szindikátust, hogy később ezzel kényszerítse Darrow-t térdre.

A tanácskozás után a teremben ott marad Musztáng és Lyria. Musztáng térdre borul Lyria előtt, és bocsánatot kér mindenért, ami a Köztársaságban történt, és hogy nem védte meg a lány családját, ahogy azt ígérte. Lyria megbocsát Virginiának, ezzel elengedve a régóta magában gyűlő haragot. Mielőtt távozna, még megígéri, hogy ha Liamet megműtik, hogy lásson, akkor a Szenátus előtt Musztáng pártján fog állni, mint tanú. A szobájában egy Barna szolga beinjekciózza, hogy elvihesse Victrához.

* **DARROW**

Darrow, Sevro és Nyelvetlen Apollóniusszal elmegy a házba, hogy visszaszerezzék Thrasustól. Miután őrizetbe vették Tharsust, Sevro levágja egyik fülét. Apollonius úgy dönt, hogy megbocsátja bátyjának, azt, hogy elárulta. Ezen tett után Darrow hiányolja a családját, és sajnálja, hogy elhozta Sevrot erre a küldetésre elválasztva őt a saját családjától.

Amikor látják, hogy Apollonius emberei mennyire fáradtak, Darrow és Sevro heves vitába kezd. Sevro úgy véli, nem lett volna szabad eljönniük ide, és menjenek most haza. Darrow azonban kitart az mellett, amit hisz, és végig akarja csinálni. Sevro engedelmeskedik Darrow-nak, de miután végeztek, ő azonnal indul haza családjához.

Darrow-ék megtámadják a Hamu Lovagjának főhadiszállását a Gorgó-szigeteken. A támadás nem egyszerű, a Vonítók közül többen is súlyosan megsebesülnek. A Hamu Hercegének szobájába érve Darrow, Sevro és Apollonius szembesül azzal a ténnyel, hogy az ellenségük súlyos beteg. Megtudják, hogy hónapok óta az ágyát sem hagyta el, ezáltal Merkúr ostromakor nem ő irányított, hanem lánya, Atalantia. Magnus elmondja Darrow-nak és Sevronak, hogy gyerekeiket elrabolták. Sevro és Darrow dühöng, hogy minden hiába volt, és a családjaik mellett kellett volna maradniuk. Apollonius felgyújtja a haldokló Hamu Hercegét.

Darrow deaktiválja az Apollonius agyába helyezett bombát, de nem tartja be az egyezségük másik részét, ami táplálja Apollonius haragját. Miután megtudta, hogy a gyerekeket elrabolták, Sevro és az eredeti Vonítók vissza akarnak térni a Lunára, míg Darrow pár emberével a Merkúr felé indulna. A két barát elszakad, Sevro a családját akarja megóvni, Darrow meg a háborút akarja továbbra is lezárni.
## Szereplők

* Vörösek
* Aranyak
* Egyéb Színek

* Lykosi Darrow/Arató - a Köztársaság FőImperátora, Virginia férje
* Rhonna - Darrow unokahúga és Lándzsása
* Lagalosi Lyria - egy Gamma Vörös, Szophoklész gondozója
* Táncos/O'Faran Szenátor - a Köztársaság Szenátora, Arész hadnagya
* Dano - Ephraim munkatársa

- Virginia au Augustus - a Köztársaság Uralkodója, Darrow felesége, Pax anyja

- Pax - Virginia és Darrow fia

- Magnus au Grimmus - a néhai Octavia volt FőImperátora, a Hamu Lovagja

- Atalantia au Grimmus - a Hamu Lovagjának lánya

- Cassius au Bellona - a néhai Hajnal Lovagja, Lysander gyámja és védelmezője

- Lysander au Lune - Octavia Uralkodó unokája, a Lune-Ház örököse

- Sevro au Barca/Kobold - Vonítók vezére, Victra férje, Darrow legjobb barátja

- Victra au Barca - Sevro felesége, született: Vicra au Julii

- Electra au Barca - Victra és Sevro legidősebb lánya

- Kavax au Telemanus - a Telemanus-Ház feje, Niobé férje, Daxo apja

- Niobé au Telemanus - Kavax felesége

- Daxo au Telemanus - Niobé és Kavax fia és örököse

- Thraxa au Telemanus - Niobé és Kavax lánya

- Romulus au Raa - a Raa-Ház feje, a Por Ura, a Perem Birodalom Uralkodója

- Dido au Raa - Romulus felesége, született: Dido au Saud

- Seraphina au Raa - Romulus és Dido lánya

- Diomédész au Raa - a Perem Vihar Lovagja, Romulus és Dido fia, a Raa-Ház örököse

- Marius au Raa - Quaestor, Romulus és Dido fia

- Apollonius au Valii-Rath - Minótaurosz, a Valii-Rath-Ház örököse

- Tharsus au Valii-Rath - Apollonius testvére

- Alexandar au Arcos - Vonító, Darrow Lándzsása, Lorn legidősebb unokája

- Kavics - Vonító, Bohóc felesége

- Bohóc - Voonító, Kavics férje

- Vandros - Vonító

- Holiday ti Nakamura - Szürke, Legionárius, Trigg nővére

- Ephraim ti Horn - Szürke, szabadúszó, korábban Arész Fia

- Sefi - Obszidián, a Valkűrök királynője, Ragnar húga

- Fehérfog Wulfgar - Obszidián, a Köztársaság FőGondnoka

- Volga Fjordan - Obszidián, Ephraim munkatársa

- Regulus ag Sun/Quicksilver - Ezüst, a Köztársaság leggazdagabb embere

- Pytha - Kék, pilóta, Cassius és Lysander társa

- Cyra si Lamensis - Zöld, lakatos, Ephraim munkatársa

- Publius cu Caraval - Réz, a Rezek Tribunusa, a Réz-frakció vezetője

- Mickey - Lila, Faragó

## Fejezetek

* Első rész: Szél
* Második rész: Az árny
* Harmadik rész: Por

1. Darrow | *A Köztársaság hőse*
2. Darrow | *Apa*
3. Darrow | *Az álom*
4. Lyria | *Üdv a világokban*
5. Lyria | *A 121-es tábor*
6. Ephraim | *Városok városa*
7. Ephraim | *A közvetítő*
8. Lysander | *Az öböl*
9. Lysander | *Az utas*
10. Darrow | *Örök szabadság*
11. Darrow | *A nép szolgája*

12. Lyria | *Parittyapengék*
13. Lyria | *Először csak sikolyok*
14. Ephraim | *Évforduló*
15. Lysander | *A mélyből*
16. Darrow | *A menedék*
17. Lyria| *Adósság*
18. Ephraim | *A kezek hercege*
19. Ephraim | *Pernod*
20. Lysander | *Sárkányok*
21. Darrow | *Erőszakhoz folyamodás*

22. Lysander | *Io*
23. Lyria | *A rókasétáltató*
24. Ephraim | *Kobachi kütyübirodalma*
25. Lysander | *A por ura*
26. Lysander | *Anyai harag*
27. Darrow | *Mélysír*
28. Darrow | *Az 1126-os rab*
29. Lyria | *Rozsda és árny*
30. Darrow | *A nesszoszon*

31. Ephraim | *Papírsárkányok*
32. Lysander | *A hasítás*
33. Lysander | *Idegen*
34. Darrow | *Apollonius au valii-rath*
35. KÖNNYCSEPP AZ AJTÓBAN | *A fogadás*
36. VACSORA A SÁRKÁNYOKKAL | *Vendégek*
37. Lysander | *Kiszolgáltatva*
38. Lysander | *Grüzli*
39. Ephraim | *Az oroszlán barlangja*

40. Lysander | *A kivérző tér*
41. Lysander | *Szív*
42. Ephraim | *Micsoda mázlista*
43. Lyria | *Préda az utcán*
44. Lyria | *Oroszlántestőrök*
45. Darrow | *Vénusz*
46. Darrow | *Testvéri düh*
47. Lysander | *Agyarak és könnyek*
48. Lysander | *A fiú és a lovag*
49. Lyria | *Az állam ellensge*
50. Lyria | *Az anya*
51. Ephraim | *Égöböl*
52. Darrow | *A minótaurosz vendége*

53. Darrow | *Hadisten*
54. Darrow | *A köztársaság haragja*
55. Lysander | *Rekviem*
56. Lysander | *Aárkányok háborúja*
57. Ephraim | *Hercegnek való*
58. Ephraim | *Félvér és pengearc*
59. Lyria | *Megbocsátás*
60. Darrow | *Hamut a hamunak*
61. Lysander | *Holdúr*
62. Lysander | *Acélos arany*
63. Lysander | *Lux et tenebris*
64. Ephraim | *Sáska királynő*
65. Darrow | *Szakítás*

## Galéria

angolspanyoltörökrománperzsanémetszerbfranciaolaszangol subterranean